Monſeigneur d'Avannes fuft fort joieulx de ceſt offre car il avoyt ung pere tel que l'autre luy avoyt dechiffré & après l'avoir mercié le nomma par alliance ſon pere . De ceſte heure là le dict riche homme print tel amour au ſeigneur d’Avannes que matin & ſoir ne ceſſoyt de s'enquerir s'il luy falloyt quelque choſe; & ne cella à ſa femme la de votion qu'il avoyt au dict ſeigneur & à ſon ſervice dont elle l'ayma doublement & de puis ceſte heure le dict ſeigneur d'Avannes n'avoit faulte de choſe qu'il deſiraft.